ddrg/super_eurlex huggingface dataset:
ET Euroopa Liidu Teataja L 32/1

NÕUKOGU OTSUS,

20. jaanuar 2014,

Euroopa Ühenduse ja Venemaa Föderatsiooni valitsuse vahelise teadus- ja tehnoloogiakoostöö lepingu pikendamise kohta

(2014/50/EL)

EUROOPA LIIDU NÕUKOGU,

võttes arvesse Euroopa Liidu toimimise lepingut, eriti selle artiklit 186 koostoimes artikli 218 lõike 6 punkti a alapunktiga v,

võttes arvesse Euroopa Komisjoni ettepanekut,

võttes arvesse Euroopa Parlamendi nõusolekut (1)

ning arvestades järgmist:

(1) Nõukogu kiitis otsusega 2000/742/EÜ (2) heaks Euroopa Ühenduse ja Venemaa Föderatsiooni valitsuse vahelise teadus- ja tehnoloogiaalase koostöölepingu (edaspidi „leping”) sõlmimise.

(2) Kõnealuse lepingu artikli 12 punktis b on eelkõige sätestatud, et lepingut võib pikendada lepinguosaliste ühisel kokkuleppel viie aasta kaupa. Viimati kiitis nõukogu lepingu pikendamise veel viieks aastaks heaks otsusega 2009/313/EÜ (3).

(3) Pärast lepingu ühist läbivaatamist võtsid mõlemad lepinguosalised arvesse sõltumatute ekspertide soovitust, et lepingut tuleks selle praegusel kujul pikendada veel viieks aastaks.

(4) Lepinguosalised leiavad, et kõnealuse lepingu pikendamine on mõlema poole huvides.

(5) Pikendatud lepingu sisu on sama kui 20. veebruaril 2014 lõppeval lepingul.

(6) Lissaboni lepingu 1. detsembril 2009 jõustumise tulemusena on Euroopa Liit asendanud Euroopa Ühenduse ja on selle õigusjärglane.

(7) Lepingu pikendamine tuleks liidu nimel heaks kiita,

ON VASTU VÕTNUD KÄESOLEVA OTSUSE:

Artikkel 1

Euroopa Liidu nimel kiidetakse heaks Euroopa Ühenduse ja Venemaa Föderatsiooni valitsuse vahelise teadus- ja tehnoloogiakoostöö lepingu pikendamine veel viieks aastaks.

Artikkel 2

Nõukogu eesistuja esitab liidu nimel Venemaa Föderatsiooni valitsusele teate, et liit on lõpetanud lepingu sisemenetlused, mis on vajalikud lepingu pikendamiseks vastavalt lepingu artikli 12 punktile b.

Artikkel 3

Nõukogu eesistuja esitab liidu nimel järgmise teate:

„Tulenevalt Lissaboni lepingu jõustumisest 1. detsembril 2009 on Euroopa Liit asendanud Euroopa Ühenduse ja on selle õigusjärglane ning teostab alates nimetatud kuupäevast kõiki Euroopa Ühenduse õigusi ja võtab üle kõik Euroopa Ühenduse kohustused. Seepärast käsitatakse lepingu tekstis esinevaid viiteid Euroopa Ühendusele asjakohasel juhul viidetena Euroopa Liidule.”

Artikkel 4

Käesolev otsus jõustub selle vastuvõtmise kuupäeval.

Brüssel, 20. jaanuar 2014 Nõukogu nimel eesistuja C. ASHTON

(1) Euroopa Liidu Teatajas seni avaldamata.

(2) Nõukogu 16. novembri 2000. aasta otsus 2000/742/EÜ teadus- ja tehnoloogiaalase koostöölepingu sõlmimise kohta Euroopa Ühenduse ja Venemaa Föderatsiooni valitsuse vahel (EÜT L 299, 28.11.2000, lk 14).

(3) Nõukogu 30. märtsi 2009. aasta otsus 2009/313/EÜ Euroopa Ühenduse ja Venemaa Föderatsiooni valitsuse vahelise teadus- ja tehnoloogiakoostöö lepingu pikendamise kohta (ELT L 92, 4.4.2009, lk 3).
(5)

Teate kohaselt ei ole Saksamaa nõus Ühendkuningriigis läbiviidud hindamisega, sest selles oli nahakaudse imendumise määrana kasutatud 0,04 %. Saksamaa leiab, et see määr ei vasta OECD standarditele, mis käsitlevad in vitro nahakaudse imendumise meetodeid, (4) ja osutas sellele, et konservatiivsema määra (0,36 %) puhul oleks nende standardite kohaselt hindamistulemuseks see, et bromadiolooni professionaalsete kasutajate nahakaudne kokkupuude oleks lubamatult suur.
(8)

Käesolevas otsuses sätestatud kogu Euroopa Liitu hõlmavad tulemuseesmärgid ohutuse valdkonnas on koostatud koostöös EASAga. Rakendusmääruse (EL) nr 390/2013 kohaste nõuete täitmise aktsepteeritud meetodite ja juhismaterjalide vastuvõtmisel peab EASA veelgi täpsustama riskianalüüsi vahendi kategooriate määratlusi, et tagada kogu Euroopa Liitu hõlmavate tulemuseesmärkide ühetaoline kohaldamine ohutusega seotud põhilises tulemusvaldkonnas, eelkõige seoses kategooria C (suutlikkus osutada lennuliikluse korraldamise valdkonnas ohutuid, kuid piiratud teenuseid) määratlusega. EASAga konsulteeriti ka kogu Euroopa Liitu hõlmavate teiste põhiliste tulemusvaldkondade tulemuseesmärkide üle, et tagada nende kooskõla esmatähtsate ohutuseesmärkidega.
(6)

Otsuses 2008/444/EÜ on sätestatud, et liidu rahalise toetuse esimese osamakse suurus on 950 000,00 eurot, ja komisjoni 30. novembri 2011. aasta rakendusotsuses 2011/800/EL liidu rahalise toetuse kohta seoses Saksamaal 2007. aastal lammaste katarraalse palaviku vastu võitlemiseks võetud erakorraliste meetmetega (5) on sätestatud, et liidu rahalise toetuse teise osamakse suurus on 1 950 000,00 eurot.
ET Euroopa Liidu Teataja L 68/1

NÕUKOGU OTSUS,

2. detsember 2013,

riigihankelepingu muutmise protokolli sõlmimise kohta

(2014/115/EL)

EUROOPA LIIDU NÕUKOGU,

võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõike 6 punkti a alapunktiga v,

võttes arvesse Euroopa Komisjoni ettepanekut,

võttes arvesse Euroopa Parlamendi nõusolekut

ning arvestades järgmist:

(1) Läbirääkimisi WTO riigihankelepingu („1994. aasta riigihankeleping”) läbivaatamise üle alustati 1999. aasta jaanuaris vastavalt 1994. aasta riigihankelepingu XXIV artikli lõike 7 punktidele b ja c.

(2) Läbirääkimisi juhtis komisjon, konsulteerides Euroopa Liidu toimimise lepingu artikli 207 lõikega 3 asutatud erikomiteega.

(3) 15. detsembril 2011 jõudsid 1994. aasta riigihankelepingu osalised ministrite tasandil poliitilisele kokkuleppele läbirääkimiste tulemuste osas. Riigihankelepingu komitee kinnitas 30. märtsil 2012 poliitilist kokkulepet otsuse vastuvõtmisega läbirääkimiste tulemuste kohta. Selle otsusega, mis hõlmab 1994. aasta riigihankelepingu muutmise protokolli („protokoll”), kinnitasid riigihankelepingu osalised protokolli teksti ja avasid selle neile heakskiitmiseks.

(4) Protokoll tuleks liidu nimel heaks kiita,

ON VASTU VÕTNUD KÄESOLEVA OTSUSE:

Artikkel 1

Riigihankelepingu muutmise protokoll kiidetakse liidu nimel heaks.

Protokolli tekst on lisatud käesolevale otsusele.

Artikkel 2

Nõukogu eesistujal on õigus määrata isiku(d), kes on volitatud liidu nimel hoiule andma heakskiitmiskirja, nagu on täpsustatud protokolli lõikes 3 ning vastavalt 1994. aasta riigihankelepingu XXIV artikli lõikele 9, et väljendada liidu nõusolekut olla protokolliga (1) seotud.

Artikkel 3

Käesolevat protokolli ei tõlgendata viisil, mis võimaldaks liidu või liikmesriikide kohtutes sellest tulenevatele õigustele või kohustustele otseselt tugineda.

Artikkel 4

Käesolev otsus jõustub selle vastuvõtmise päeval.

Brüssel, 2. detsember 2013 Nõukogu nimel eesistuja E. GUSTAS

(1) Nõukogu peasekretariaat avaldab protokolli jõustumise kuupäeva Euroopa Liidu Teatajas.
Artikkel 1

1. Külmutatakse kõik rahalised vahendid ja majandusressursid, mis kuuluvad või milles kontroll või kasutusõigus kuulub isikutele, kes on tuvastatud kui Ukraina riigivara seadusevastase omastamise eest vastutajad, Ukrainas inimõiguste rikkumise eest vastutavatele isikutele ning nendega seotud füüsilistele või juriidilistele isikutele, üksustele või asutustele, nii nagu nad on lisas loetletud.

vajalikud erakorraliste kulutuste katteks, tingimusel et pädev ametiasutus on vähemalt kaks nädalat enne loa andmist teavitanud teiste liikmesriikide pädevaid ametiasutusi ja komisjoni põhjustest, mille alusel ta peab vajalikuks konkreetse loa andmist.

3. Liikmesriigi pädev asutus võib lubada teatavate külmutatud rahaliste vahendite või majandusressursside vabastamist või kättesaadavaks tegemist talle sobivatel tingimustel, kui ta on teinud kindlaks, et asjaomased rahalised vahendid ja majandusressursid on:

vahekohus on teinud kõnealuste rahaliste vahendite või majandusressursside kohta otsuse enne kuupäeva, mil lõikes 1 osutatud füüsiline või juriidiline isik, üksus või asutus kanti lisas esitatud loetellu, või nende kohta on liidus tehtud kohtu või haldusorgani otsus või asjaomases liikmesriigis täitmisele pööratav kohtuotsus enne või pärast nimetatud kuupäeva;

5. Lõige 1 ei takista loetellu kantud füüsilist või juriidilist isikut, üksust või asutust tegemast makset, mis tuleneb lepingust, mis on sõlmitud enne asjaomase isiku, üksuse või asutuse lisa loetellu kandmise kuupäeva, tingimusel et asjaomane liikmesriik on teinud kindlaks, et makse otseseks või kaudseks saajaks ei ole lõikes 1 osutatud isik, üksus või asutus.
(3)

Euroopa Liidu lepingule ja Euroopa Liidu toimimise lepingule lisatud protokolli nr 21 (Ühendkuningriigi ja Iirimaa seisukoha kohta vabadusel, turvalisusel ja õigusel rajaneva ala suhtes) artiklite 1 ja 2 kohaselt ja ilma et see piiraks kõnealuse protokolli artikli 4 kohaldamist ei osale need liikmesriigid käesoleva otsuse vastuvõtmisel ning see ei ole nende suhtes siduv ega kohaldatav.
(16)

Üks äriühing taotles, et komisjon arvestaks minimaalsest impordihinnast maha summa, mis vastab kindlasummalisele dumpinguvastasele tollimaksule, ning viiks sellega minimaalse impordihinna vastavusse aluseks oleva meetmega – tasakaalustava tollimaksuga. Sellist tehet ei saanud teha. Seda ennekõike seetõttu, et kohustuse tingimusi silmas pidades on selle ulatuse ja miinimumhindade läbivaatamine võimalik ainult vahepealse läbivaatamise käigus kooskõlas subsiidiumivastase algmääruse artikliga 19. Teiseks taotles äriühing vaid seda, et praegusest minimaalsest impordihinnast arvataks maha summad, mis vastavad kindlasummalisele dumpinguvastasele tollimaksule. Kõnealuses äriühingus põhineb minimaalne impordihind ja indekseerimismehhanism liidu turu jaoks kehtestatud mittekahjustaval hinnal (taotlushind) või normaalväärtusel (olenevalt kõnealusest äriühingust), nagu määrati kindlaks 1999. aastal. Viimasel juhul puudub minimaalse impordihinna alus, kuna dumpinguvastane tollimaks aegus. Kui äriühingut oleks hinnatud vaid seoses tasakaalustava tollimaksuga, oleks võinud ekspordihinda (mida on suurendatud kindlasummalise tasakaalustava tollimaksu võrra) kasutada minimaalse impordihinna võrdlusalusena. Nõuetekohase minimaalse impordihinna kehtestamiseks peaks komisjon kõigepealt määrama kindlaks ekspordihinna, mida kasutataks võrdlusalusena. Käesoleval juhul ei ole sellist võrdlusalust võimalik lihtsal viisil kindlaks määrata, kuid seda kõige vähem seetõttu, et meetmed on kehtinud pikka aega. Praegu kehtivat indekseerimismehhanismi, mis on seotud mittekahjustava hinnaga (taotlushind) või normaalväärtusega, ei saa niisama lihtsalt ekspordihinnale üle kanda. Lihtsa matemaatilise kohandamise puhul peavad kõik minimaalse impordihinna arvutamiseks vajalikud elemendid olema kerge vaevaga kindlaks määratavad ja vaieldamatud. Ainult siis saab komisjon tagada kohustuse vastavuse kehtiva meetmega. Antud juhul ei ole see tingimus täidetud. Taotleja soovitud lihtsat matemaatilist tehet on seega võimatu teha.
(8)

Meresõiduohutuse ja ausa konkurentsi huvides on, et liikmesriigid, kellel on nende lipu all sõitvad kalalaevad, mis kuuluvad lepingu kohaldamisalasse ja mis tegutsevad tema sisevetes või territoriaalmeres või mis lossivad saagi nende sadamates, ratifitseerivad nüüd lepingu või ühinevad sellega, et tagada Torremolinose protokolli sätete jõustumine. Lisaks võimaldab lepingu jõustumine seejärel IMO-le esitatavate ettepanekute kaudu ajakohastada protokolli mitmeid sätteid, mis pärast direktiivi 97/70/EÜ vastuvõtmist on aegunud.
(12)

Liikmesriikide programmide koostamiseks tuleks konkreetsed iga-aastased jaotused esitada jooksevhindades, et võtta arvesse 2 % indekseerimist aastas vastavalt määruse (EL) nr 1303/2013 artikli 91 lõikele 1 ning sätestada vahendid, mis on tegelikult kättesaadavad pärast seda, kui neist on maha arvatud toetus Euroopa Ühendamise Rahastule, abi enim puudust kannatavatele isikutele, komisjoni algatusel antav tehniline abi ja eraldis linnade säästva arengu valdkonna uuenduslikele meetmetele, mis on komisjoni otsese või kaudse haldamise all,
(11)

Ecma Internationali välja töötatud ECMA-402 puhul on tegemist üldise mitmeotstarbelise programmeerimiskeelega, mida on kirjeldatud mitmes spetsifikatsioonis, mis kohanduvad eri keelte ja riikide poolt kasutatud lingvistiliste ja kultuuriliste konventsioonidega. ECMAScripti kasutatakse veebis laialdaselt programmeerimiskeelena, seda ka Euroopas. Selle kasutusala on väga laiaulatuslik, hõlmates veebiklientidel põhinevaid rakendusi, nagu veebibrauserid, või serveripõhiseid rakendusi, nagu elektrooniline pangandus, e-posti serverid või isegi arvutimängud, ning see kujutab endast ka veebis kasutatavat olulist programmeerimiskeelt. ECMA-402ga kaasnev internatsionaliseerimine on mitmekeelsele Euroopa keskkonnale eriti oluline ECMAScripti edasiarendus. ECMAScripti spetsifikatsioonid ja standardid parandavad oluliselt koostalitlusvõimet ning need lisatakse väga sageli siseriiklikesse riigihankeid käsitlevatesse koostalitlusvõime standardite ja spetsifikatsioonide loeteludesse.
(4)

Nagu on täpsustatud määruse (EL) nr 439/2010 põhjenduses 21, osalevad Ühendkuningriik ja Iirimaa kõnealuses määruses ning see on nende suhtes siduv. Seepärast peaksid nad määruse (EL) nr 439/2010 artikli 49 lõike 1 jõustamiseks osalema käesolevas otsuses. Seepärast osalevad Ühendkuningriik ja Iirimaa käesolevas otsuses.
(103)

Kuna mõnede kõnealuses taotluses esitatud teenuste suhtes kohaldatakse jätkuvalt direktiivi 2004/17/EÜ, tuletatakse meelde, et mitut tegevust hõlmavaid hankelepinguid tuleks käsitleda vastavalt direktiivi 2004/17/EÜ artiklile 9. See tähendab, et kui hankija osaleb nn segahankes, see tähendab hankemenetluses, mis hõlmab nii tegevusi, mis on direktiivi 2004/17/EÜ kohaldamisest vabastatud, kui ka tegevusi, mis ei ole sellest vabastatud, tuleb arvesse võtta seda, millise tegevuse jaoks leping on peamiselt mõeldud. Sellise segahanke puhul, mille peamiseks eesmärgiks on toetada direktiivi kohaldamisest vabastamata teenuseid, kohaldatakse direktiivi 2004/17/EÜ sätteid. Kui seda, millise tegevuse jaoks leping on peamiselt ette nähtud, on objektiivselt võimatu kindlaks määrata, sõlmitakse leping kooskõlas direktiivi 2004/17/EÜ artikli 9 lõigetes 2 ja 3 sätestatud eeskirjadega.
ET Euroopa Liidu Teataja L 98/1

NÕUKOGU OTSUS 2014/181/ÜVJP,

10. märts 2014,

Euroopa Liidu ja Kesk-Aafrika Vabariigi vahelise kirjavahetuse vormis lepingu (mis käsitleb Kesk-Aafrika Vabariigis läbiviidava Euroopa Liidu sõjalise operatsiooni (EUFOR RCA) staatust Kesk-Aafrika Vabariigis) sõlmimise kohta

EUROOPA LIIDU NÕUKOGU,

võttes arvesse Euroopa Liidu lepingut, eriti selle artiklit 37 koostoimes Euroopa Liidu toimimise lepingu artikli 218 lõigetega 5 ja 6,

võttes arvesse liidu välisasjade ja julgeolekupoliitika kõrge esindaja soovitust

ning arvestades järgmist:

(1) Nõukogu võttis 10. veebruaril 2014 vastu otsuse 2014/73/ÜVJP (1), milles nähakse ette, et liidu juhitavate üksuste ja Kesk-Aafrika Vabariigis läbiviidava Euroopa Liidu sõjalise operatsiooni (EUFOR RCA) isikkoosseisu staatust, sealhulgas privileege, immuniteete ja täiendavaid tagatisi, mida on vaja nende ülesannete täitmiseks ja tegevuse sujuvaks läbiviimiseks, käsitletakse lepingus, mis sõlmitakse lähtuvalt Euroopa Liidu lepingu (ELi leping) artiklist 37 ning Euroopa Liidu toimimise lepingu (ELi toimimise leping) artiklis 218 sätestatud korras.

(2) Pärast seda, kui nõukogu võttis 10. veebruaril 2014 vastu otsuse, millega lubatakse alustada läbirääkimisi, pidas liidu välisasjade ja julgeolekupoliitika kõrge esindaja kooskõlas ELi lepingu artikliga 37 ning käesolevale otsusele lisatud kirjavahetuse kavandile tuginedes läbirääkimisi Euroopa Liidu ja Kesk-Aafrika Vabariigi vahelise kirjavahetuse vormis lepingu üle, mis käsitleb EUFOR RCA staatust.

(3) Kooskõlas ELi lepingule ja ELi toimimise lepingule lisatud Taani seisukohta käsitleva protokolli nr 22 artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ega rakendamises. Seetõttu ei osale Taani käesoleva otsuse vastuvõtmisel ning see ei ole tema suhtes siduv ega kohaldatav.

(4) Kõnealune kirjavahetuse vormis leping tuleks heaks kiita,

ON VASTU VÕTNUD KÄESOLEVA OTSUSE:

Artikkel 1

Euroopa Liidu ja Kesk-Aafrika Vabariigi vaheline kirjavahetuse vormis leping, mis käsitleb Kesk-Aafrika Vabariigis läbiviidava Euroopa Liidu sõjalise operatsiooni (EUFOR RCA) staatust Kesk-Aafrika Vabariigis, kiidetakse liidu nimel heaks.

Kirjavahetuse vormis lepingu tekst on lisatud käesolevale otsusele.

Artikkel 2

Nõukogu eesistujal on õigus määrata isik(ud), kes on volitatud vastavale kirjale alla kirjutama, et see liidu suhtes siduvaks muuta.

Artikkel 3

Käesolev otsus jõustub selle vastuvõtmise päeval.

Brüssel, 10. märts 2014 Nõukogu nimel eesistuja G. VROUTSIS

(1) Nõukogu otsus 2014/73/ÜVJP Euroopa Liidu sõjalise operatsiooni kohta Kesk-Aafrika Vabariigis (EUFOR RCA) (ELT L 40, 11.2.2014, lk 59).
(4)

Belgias Gembloux's paikneval asutusel Centre Wallon de Recherches agronomiques on praegu Euroopa Liidu referentlabori staatus kõnealuse koordineeritud kontrollikava raames kõige asjakohasemate testide tegemiseks. Komisjon palus eespool nimetatud keskuselt abi koordineeritud kontrollikava raames kasutatava kontrollimeetodi ühtlustamiseks. See on täiendav ülesanne, mis ei kuulu tööprogrammi, mida keskus Euroopa Liidu referentlaborina täidab. Kõnealuse täiendava ülesande maksumus on hinnanguliselt kuni 20 000 eurot ja komisjon peaks sellest hüvitama 100 %.
(4)

Euroopa Liidu õiguse selguse huvides ja selleks, et koostada kolmandate riikide selliste ettevõtjate loetelud, kellelt on lubatud importida teatavaid loomse päritoluga tooteid, tuleb endised otsuse 95/408/EÜ alusel heakskiidetud loetelud tunnistada aegunuks ja seetõttu on vaja need õiguskindluse huvides tunnistada ametlikult kehtetuks.
(2)

Iirimaa pädev toiduhindamisasutus esitas 19. oktoobril 2011 esmase ohutushindamise aruande. Iirimaa toiduohutusamet märkis selles aruandes, et ta ei ole leidnud ohutusprobleeme seoses toidulisandite tarbimisega, mis sisaldavad koriandriseemneõli kavandatud kasutustasemel 600 mg / päevas ning seetõttu arvab ta, et kõnealune uuendkoostisosa vastab uuendtoidu kriteeriumidele, mis on sätestatud määruse (EÜ) nr 258/97 artikli 3 lõikes 1.
(4)

Taani ja Gröönimaa on taotlenud võimalust, et Gröönimaa saaks osaleda töötlemata teemantide Kimberley protsessi sertifitseerimissüsteemis liiduga tehtava koostöö kaudu. Selline koostöö tugevdaks liidu ja Gröönimaa majandussuhteid teemanditööstuse vallas ning eelkõige annaks see Gröönimaale võimaluse eksportida töötlemata teemante, millega on kaasas sertifitseerimissüsteemi jaoks väljastatud ELi sertifikaat, et edendada Gröönimaa majandusarengut.
(2)

Komisjoni otsusega 2010/778/EL (3) on muudetud otsust 2006/944/EÜ, määrates kindlaks Euroopa Liidule ja selle liikmesriikidele eraldatud vastavad lõplikud heitkoguste tasemed ning sätestades, et Euroopa Liit annab välja lubatud koguse ühikuid, mille kogus vastab liidu heitkoguste ja liikmesriikide heitkoguste summa vahele, mis on 19 357 532 tonni süsinikdioksiidi ekvivalenti. Lisaks on kõnealuse otsusega ette nähtud viie miljoni lubatud koguse ühiku ülekandmine liidu registrist Kyoto protokolli osalise arvelduskontole Taani registris.
(17)

See ei mõjuta nende isikute vabastamist laiendatud tollimaksust vastavalt tollimaksust vabastamise määruse artikli 7 lõikele 1, kuid nende andmeid tuleks ajakohastada, Tabel 5 Vanad andmed Muudatus TARICi lisakood Cannondale Europe BV Hanzepoort 27, NL-7575 DB Oldenzaal Nime muudeti ja see on nüüd „Cycling Sports Group Europe B.V.” A686 4Ever s.r.o. 2. Května 267, CZ-742 13 Studénka Aadressi muudeti ja see on nüüd „Moravská 842, 742 13 Studénka, Tšehhi Vabariik” A558 Canyon Bicycles GmbH Koblenzer Strasse 236, DE-56073 Koblenz Aadressi muudeti ja see on nüüd „Karl-Tesche-Str. 12, 56073 Koblenz, Saksamaa” A856 Kellys Bicycles sro Krajinská 1 SK-92101 Piešt'any Aadressi muudeti ja see on nüüd „Slnečná cesta 374, 922 01 Veľké Orvište, Slovaki Vabariik” A551 Madirom PROD SRL Bd. Liviu Rebreanu nr. 130 RO-300748 Timișoara, Timiș Nime ja aadressi muudeti ja need on nüüd „S.C. Madirom Prod S.R.L., Strada Stefan Procopiu Nr. 1, 300647 Timisoara, Judet Timis, Rumeenia” A896 Intercycles SA, F-85000 La Roche sur Yon, Prantsusmaa Nime ja õiguslikku vormi muudeti ja need on nüüd „Arcade Cycles S.A.S.” 8065 Veronese Luigi S.N.C. di Veronese Paolo e Elisabetta — Cicli Roveco Via Umberto I, 508 I-45023 Costa di Rovigo — IT Nime ja õiguslikku vormi muudeti ja need on nüüd „Cicli Roveco di Veronese Paolo & C. S.A.S.” A402 Cobran snc di Perrino Agostino & C., Via Zingarina, 6 I-47900 Rimini — IT Nime ja õiguslikku vormi muudeti ja need on nüüd „Cobran S.R.L.” A246 Schwinn-Csepel Kerékpárgyártó és Forgalmazó Rt. Duna Lejáró 7 H-1211 Budapest Nime ja aadressi muudeti ja need on nüüd „Csepel Bicycle Manufacturing and Sales Company LTD., Duna Lejáró 7, H-1211 Budapest, Ungari” A555 MICMO/Gitane, F-44270 Machecoul Nime muudeti ja see on nüüd „Manufacture Française Du Cycle” 8963 Metelli di Staffoni Mario & C.S.A.S. Via Trento 68 IT-25030 Trenzano (BS) Nime muudeti ja see on nüüd „Metelli di Metelli Maria Rosa E C. S.A.S.” A979 Vizija Sport d.o.o. Tržaška cesta 87 b, SL-1370 Logatec Aadressi muudeti ja see on nüüd „Tržaška cesta 77, 1370 Logatec, Sloveenia” A630 Euro Bike Products ul. Starolecka 18 PL-61–361 Poznan Aadressi muudeti ja see on nüüd „ul. Ostrowska 498, 498 A, 61–324 Poznań, Poola” A849 Speedcross di Torretta P. e C. snc — Corso Italia 20 — I-20020 Vanzaghello (MI) Itaalia Nime muudeti ja see on nüüd „Speedcross di Torretta Luigi E C. s.n.c” A163 Code X Sp. z o.o. Olszanka 109, PL-33–386 Podegrodzie Nime muudeti ja see on nüüd „Skilledbike Sp. z o.o.” A966 Gruppo Bici Srl — Via Pitagora 15 — I-47023 Cesena Õiguslikku vormi muudeti ja see on nüüd „Gruppo Bici S.p.A.” 8005 Bohemia Bike Okružní 110, Hlincova Hora CZ-373 71 Rudolfov Aadressi muudeti ja see on nüüd „Okružní 697, 370 01 České Budějovice, Tšehhi Vabariik” A605 Novus Bike s.r.o. Hlavní 266 CZ-747 81 Otice Aadressi muudeti ja see on nüüd „Vančurova 2985/20, 746 01 Opava 1, Tšehhi Vabariik” A553
(123)

Komisjon leiab, et teatatud meetme kokkusobivust tuleb uurida määruse (EÜ) nr 1370/2007 alusel, mis jõustus 3. detsembril 2009 ja millega tunnistati kehtetuks määrus (EMÜ) nr 1191/69, sest see on käesoleva otsuse vastuvõtmise ajal jõus olev õigusakt (41). Ta märgib sellega seoses, et Itaalia haldusasjade ülemkohtu poolt Simetile määratud hüvitis ei ole veel välja makstud, mistõttu kavandatud abi tagajärgede teokssaamise kuupäev langeks kokku ajaga, mil komisjon võtab vastu otsuse abi kokkusobivuse kohta siseturuga (42). Peale selle on kaheldav, kas Simetile oli antud tagasivõetamatult õigus sellele hüvitisele enne Itaalia haldusasjade ülemkohtu 9. märtsi 2010. aasta otsust nr 1405/2010, milles kohustatakse Itaalia riiki ettevõtjale kõnealust hüvitist maksma. Nagu on selgitatud eespool põhjenduses (94), sätestatakse kontsessioonitingimustes, millele Simet avaliku teenindamise kohustuse olemasolu tõestamiseks toetub, et teenuste osutamine ei anna ettevõtjale õigust mingile toetusele ega hüvitisele ja ettevõtja osutab teenust täielikult omal riskil. Viimaks tuleb rõhutada, et Itaalia haldusasjade ülemkohus ei ole veel otsustanud Simetile makstava hüvitise suurust.
„Euroopa Liidu toimimise lepingu kolmanda osa V jaotise kohaldamisalasse kuuluvad kõnealuse lepingu sätted on siduvad Ühendkuningriigi ja Iirimaa kui eraldiseisvate lepinguosaliste, mitte kui Euroopa Liidu liikmete suhtes, kui Euroopa Liit ei ole koos Ühendkuningriigi ja/või Iirimaaga teatanud Kesk-Ameerika lepinguosalisele, et nimetatud sätted on Ühendkuningriigi või Iirimaa kui Euroopa Liidu liikme suhtes siduvad Euroopa Liidu lepingule ja Euroopa Liidu toimimise lepingule lisatud protokolli (nr 21) (Ühendkuningriigi ja Iirimaa seisukoha kohta vabadusel, turvalisusel ja õigusel rajaneva ala suhtes) kohaselt. Juhul kui Ühendkuningriik ja/või Iirimaa enam ei soovi, et leping oleks tema/nende suhtes siduv kui Euroopa Liidu osa suhtes kooskõlas protokolli (nr 21) artikliga 4a, teatab Euroopa Liit koos Ühendkuningriigi ja/või Iirimaaga Kesk-Ameerika lepinguosalisele viivitamata sellisest seisukoha muutusest ning sellisel juhul on leping nende suhtes siduv kui eraldi lepinguosaliste suhtes. Sama kehtib Taani suhtes kooskõlas Euroopa Liidu lepingule ja Euroopa Liidu toimimise lepingule lisatud protokolliga (nr 22) Taani seisukoha kohta.”